ભારતના પુણેમાં સોમવારથી શરૃ થઈ રહેલા બિમ્સટેક દેશોનાં પહેલા સંયુક્ત સૈન્ય અભ્યાસમાં નેપાળે છેલ્લી ઘડીએ ભારતને દગો દીધો છે અને પોતાનું સૈન્ય ભારત મોકલવા ઇનકાર કર્યો છે. નેપાળી મીડિયાએ જણાવ્યું હતું કે સૈન્ય અભ્યાસ માટે ભારતમાં પોતાનું સૈન્ય મોકલવાના મામલે સત્તારૃઢ પક્ષોના નેતાઓ વચ્ચે મતભેદો હતા. આથી પીએમ ઓલીએ સૈન્ય મોકલવાનો નિર્ણય રદ કર્યો હતો. પુણેમાં સંયુક્ત સૈન્ય અભ્યાસ એક અઠવાડિયું ચાલવાનો છે. સૈન્ય અભ્યાસ માટે કૂટનીતિક સમજૂતી નહીં થવાથી નેપાળને જ નુકસાન થવાનું હતું.